Terreurwaarskuwings: Zuma, ministers vergaderArgieffoto. Die Amerikaanse ambassade in Suid-Afrika het die naweek ŉ waarskuwing uitgereik oor moontlike terreuraanvalle op winkelsentrums in Johannesburg en Kaapstad. Die Britse regering het daarna ook sy burgers in Suid-Afrika gewaarsku oor die moontlikheid van terreuraanvalle. Die Suid-Afrikaanse departement van internasionale betrekkinge en samewerking het Woensdag in ŉ sterk bewoorde verklaring gesê die waarskuwings oor moontlike terreuraanvalle in die land is “ongegrond en dat die bron daarvan dit op twyfelagtige gevolgtrekkings geskoei het”. Volgens die verklaring sal die Suid-Afrikaanse regering voortgaan om die saak met die Amerikaanse regering te bespreek as deel van voorgesette samewerking rakende veiligheidskwessies tussen die twee lande. “Suid-Afrika en die VSA sal voortgaan om sterk en hartlike verhoudings te geniet op verskeie gebiede van samewerking, insluitend politiek, ekonomie en veiligheid.” Lees alle vorige berigte oor die terreurwaarskuwings op Maroela Media.